open-index/open-wikipedia-markdown huggingface dataset:
Δημήτρης Δρόσος (ποδοσφαιριστής)

Ο **Δημήτρης Δρόσος** ( Πάτρα , 21 Οκτωβρίου 1966) είναι Έλληνας μεσοεπιθετικός ποδοσφαιριστής που αγωνίζεται στην Α' Εθνική με τον Πανιώνιο. Έχει ύψος 1,80 μ.

## Βιογραφικό

## Καριέρα

## Παραπομπές


## Πηγές

* Αφιέρωμα στη Σούπερ Λίγκα 2010-11, "SportDay" (27-8-2010).
*Στατιστικά σεζόν 2010-11 .  
*Στατιστικά σεζόν 2011-12 .
*Στατιστικά ποδοσφαιριστή

Κατηγορία:Έλληνες ποδοσφαιριστές
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Απόλλων Καλαμαριάς
Κατηγορία:Ποδοσφαιριστές Α.Ο. Καβάλα
Κατηγορία:Ποδοσφαιριστές Φ.Σ. Κοζάνης
δ
Εθνικό Στάδιο Βουκουρεστίου

Το **Εθνικό Στάδιο Βουκουρεστίου** (ρουμ:*Arena Națională*) είναι ποδοσφαιρικό γήπεδο στο Βουκουρέστι της Ρουμανίας και έδρα της Εθνικής ομάδας ποδοσφαίρου Ρουμανίας. Το παλιό γήπεδο κατασκευάστηκε το 1953 και κατεδαφίστηκε το 2008. Στη θέση του κατασκευάστηκε το σύγχρονο γήπεδο που έχει χωρητικότητα 55,600 χιλιαδων θεατών και διαθέτει κινούμενη οροφή. Η ΟΥΕΦΑ έχει χαρακτηρίσει το γήπεδο ως 5 αστέρων. Το 2012 φιλοξένησε τον τελικό του κυπέλλου ΟΥΕΦΑ Γιουρόπα Λιγκ 2011–12 όπου η Ατλέτικο Μαδρίτης κατέκτησε το κύπελλο νικώντας με 3–0 την Αθλέτικ Μπιλμπάο.

## Παραπομπές


## Εξωτερικοί σύνδεσμοι
* 
* Επίσημη ιστοσελίδα της Εθνικό Στάδιο (Βουκουρέστι) 

Κατηγορία:Στάδια ποδοσφαίρου στη Ρουμανία
Κατηγορία:Στεάουα Βουκουρεστίου
Κατηγορία:Ντιναμό Βουκουρεστίου
Κατηγορία:Ραπίντ Βουκουρεστίου
Κατηγορία:Εθνική Ρουμανίας (ποδόσφαιρο)
Κατηγορία:Στάδια με εισελκόμενη κλειστή οροφή στην Ευρώπη
Κατηγορία:Στάδια Ευρωπαϊκού Πρωταθλήματος Ποδοσφαίρου 2020
Ουδετεροπενία

Ως **ουδετεροπενία** χαρακτηρίζεται η πτώση του απόλυτου αριθμού των κυκλοφορούντων ουδετεροφίλων του περιφερικού αίματος (ΑΑΟ) σε επίπεδα κατώτερα των δύο σταθερών αποκλίσεων από τη φυσιολογική μέση τιμή για την ηλικία και τη φυλή. Για άτομα που ανήκουν στη λευκή φυλή (Lim, Cembrowski et al.), τα επίπεδα αυτά αντιστοιχούν σε  1000/mm3 όταν αναφερόμαστε σε νεογνά και βρέφη και 1500/mm3 για μεγαλύτερα παιδιά και ενήλικες (David G. Nathan MD ; Nadeau, Callejas et al. 2008), https://web.archive.org/web/20160406134810/http://www.neutropenia.gr/
 
Ανάλογα με τον ΑΑΟ η ουδετεροπενία διακρίνεται σε:
* βαριά:  ΑΑΟ: <500/mm3
* μέτρια: ΑΑΟ: 500-1000/mm3
* ήπια:   ΑΑΟ: 1000-1500/mm3

Η διάκριση αυτή σχετίζεται σε σημαντικό βαθμό με τον κίνδυνο λοίμωξης καθώς οι ασθενείς με βαριά ουδετεροπενία έχουν σημαντικά αυξημένο κίνδυνο για λοιμώξεις απειλητικές για τη ζωή.

Η ουδετεροπενία με διάρκεια μεγαλύτερη των 3 μηνών χαρακτηρίζεται ως χρόνια.

## Πηγές
*Lim, E. M., G. Cembrowski, et al. "Race-specific WBC and neutrophil count reference intervals." Int J Lab Hematol 32(6 Pt 2): 590-7.
*David G. Nathan MD, S. H. O. M., A. Thomas Look MD, David Ginsburg MD Ed. Nathan and Oski's Hematology of Infancy and Childhood (2-Vol. Set) Sixth Edition.

Κατηγορία:Παθήσεις του αίματος
Δημοτικό Στάδιο Ξάνθης

Το **Δημοτικό Στάδιο Ξάνθης** είναι στάδιο στη Ξάνθη, που έχει πάρει το όνομα του βουλευτή Ξάνθης Χάρη Ατματζίδη. 

Παρ' όλα αυτά είναι γνωστό με το όνομα **Δημοτικό Στάδιο Ξάνθης** ,επειδή φιλοξενεί και διάφορες δημοτικές αθλητικές δραστηριότητες ενώ διαθέτει και δημοτικό γυμναστήριο, και με το όνομα **Στάδιο Ασπίδας** καθώς φιλοξενεί την ομάδα Ασπίδα.

## Παραπομπές


Κατηγορία:Στάδια ποδοσφαίρου στην Ελλάδα 
Κατηγορία:Αθλητικές εγκαταστάσεις στην Ξάνθη
Κατηγορία:Α.Π.Σ. Ασπίς Ξάνθης
Έλαζιγ

Το **Έλαζιγ** (, , κουρδικά: Elezîz/Xarpêt) είναι πόλη στην περιοχή της Ανατολικής Ανατολίας, στην Τουρκία. Είναι πρωτεύουσα της ομώνυμης επαρχίας. Έχει πληθυσμό 347.857 κατοίκους (απογραφή 2012). Βρίσκεται σε οροπέδιο υψομέτρου 1067 μ. και μοιάζει με χερσόνησο καθώς περιβάλλεται από τη φυσική λίμνη Χαζάρ και τις τεχνητές λίμνες των φραγμάτων Κεμπάν (Keban), Καράκαγια (Karakaya), Κιράλκιζί (Kıralkızı) και Οζλιουτζέ (Özlüce). Μέχρι το 1834, η Έλαζιγ ήταν ένα μικρό αγροτικό χωριό στα περίχωρα της πόλης Χαρπούτ. Εκείνη τη χρονιά ο νέος πασάς του Χαρπούτ, αλ-Αζίζ, έκτισε στην Έλαζιγ την κατοικία του και από τότε ο οικισμός αναπτύχθηκε επισκιάζοντας την παλιά πόλη.

## Παραπομπές


 

Κατηγορία:Ασιατικές πόλεις της Τουρκίας
Κατηγορία:Ασσυριακές κοινότητες στην Τουρκία
Ρόμπιν φαν Πέρσι

Ο **Ρόμπιν φαν Πέρσι** (ολλανδικά: *Robin van Persie*, γεννήθηκε 6 Αυγούστου 1983) είναι Ολλανδός πρώην ποδοσφαιριστής που  αγωνιζόταν στη θέση του κεντρικού επιθετικού και νυν προπονητής.

## Καριέρα σε συλλόγους
Ο Ρόμπιν φαν Πέρσι ξεκίνησε το ποδόσφαιρο σε ηλικία 14 ετών στην ομάδα Εξέλσιορ, ομάδα της πόλης του Ρότερνταμ, αλλά λόγω προβλημάτων με το τεχνικό επιτελείο εντάχθηκε στην ομάδα της Φέγενορντ. Μετά από το βραβείο του ως καλύτερου νέου της χρονιάς υπόγραψε στην πρώτη ομάδα για τρία χρόνια. Η άσχημη συμπεριφορά του ανάγκασε τους προπονητές του να έρθουν σε σύγκρουση μαζί του. πράγμα που του στέρησε την θέση στην ενδεκάδα για την χρονιά 2003-2004. Η προσφορά της Άρσεναλ έγινε δεκτή και μετακόμισε στο Λονδίνο. Το συμβόλαιο του ήταν για 4 χρόνια και η αμοιβή στην πρώην ομάδα του 2,75 εκατομμύρια λίρες. Ο Αρσέν Βενγκέρ είδε στο πρόσωπο του φαν Πέρσι τον αντικαταστάτη του Τιερί Ανρί. Έκανε το ντεμπούτο του σε αγώνα κυπέλλου με την Μάντσεστερ Σίτι. Την χρονιά 2010-2011 έγινε δεύτερος αρχηγός της ομάδας ενώ την χρονιά 2011-2012 μετά την αποχώρηση του Σεσκ Φάμπρεγας έγινε πρώτος αρχηγός.

## Διεθνής καριέρα
Το 2006 επιλέχθηκε στην ομάδα του Παγκόσμιο Κύπελλο και το 2008 στο Ευρωπαϊκού Πρωταθλήματος που ήταν βασικός σε ένα μόνο παιχνίδι. Το 2010 στο Παγκόσμιο Κύπελλο ήταν βασικός σε όλα τα παιχνίδια φτάνοντας ως τον τελικό της διοργάνωσης. Στο Παγκόσμιο Κύπελλο του 2014 σημείωσε ίσως το πιο εντυπωσιακό γκολ της καριέρας του με αντίπαλο την Ισπανία.  Με την εθνική ομάδα της χώρας του σημείωσε 50 τέρματα και ήταν ο κάτοχος του ρεκόρ μέχρι το 2025.

## Τίτλοι
* Φέγενορντ
** Κύπελλο ΟΥΕΦΑ: 2002

* Άρσεναλ
** Κύπελλο Αγγλίας: 2005
** FA Community Shield: 2004

* Μάντσεστερ Γιουνάιτεντ
** Πρωτάθλημα Αγγλίας: 2013
** FA Community Shield: 2013

* Εθνική Ολλανδίας
** Δεύτερη θέση στο Παγκόσμιο Κύπελλο Ποδοσφαίρου 2010

## Δείτε επίσης
* Κατάλογος ποδοσφαιριστών ανδρών με 50 ή περισσότερα διεθνή γκολ
* Κατάλογος κορυφαίων διεθνών σκόρερ ποδοσφαίρου ανδρών ανά χώρα)

## Παραπομπές


## Εξωτερικοί σύνδεσμοι

*  
* onsports.gr Στατιστικά

Κατηγορία:Ολλανδοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Μάντσεστερ Γιουνάιτεντ
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Ευρωπαϊκού Πρωταθλήματος 2008
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Άρσεναλ
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Εθνικής Ολλανδίας
Κατηγορία:Ποδοσφαιριστές Φέγενορντ
Κατηγορία:Ποδοσφαιριστές ΣΜΦ Εξέλσιορ
Κατηγορία:Ποδοσφαιριστές Εθνικής Ολλανδίας Κ17
Κατηγορία:Ποδοσφαιριστές Εθνικής Ολλανδίας Κ19
Κατηγορία:Ποδοσφαιριστές Εθνικής Ολλανδίας Κ21
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ποδοσφαιριστές Έρεντιβιζι 
Κατηγορία:Ξένοι ποδοσφαιριστές στην Τουρκία 
Κατηγορία:Ξένοι ποδοσφαιριστές στην Αγγλία 
Κατηγορία:FIFA Century Club
Κατηγορία:Ολλανδοί προπονητές ποδοσφαίρου
Λάμια (εταίρα)

Η **Λάμια** ήταν περιώνυμη εταίρα (γεννήθηκε το 340 π.Χ. και πέθανε το 303 π.Χ.), θυγατέρα του Αθηναίου Κλεάνωρος και ερωμένη του Δημητρίου του πολιορκητού. 

Αν και δεν ήταν πολύ νέα, γοήτευσε τον νεαρό ηγεμόνα, που μόλις έχει νικήσει τους Κυπρίους στη Σαλαμίνα (306 π.Χ.), με την εξαιρετική της μόρφωση, καλλιέργεια και ομορφιά της. 

Με τον Δημήτριο πήγε στην Αθήνα, όπου γνώρισε μεγάλες τιμές. Οι Αθηναίοι της ίδρυσαν και ναό, όπου τιμώνταν σαν Αφροδίτη. Το ίδιο έπραξαν και οι Θηβαίοι. 

Η Λάμια ήταν φιλότεχνη και πνευματώδης και ίδρυσε στη Σικυώνα την Ποικίλη Στοά όπου εκτίθεντο έργα σύγχρονων ζωγράφων. 

Από τον Δημήτριο απόκτησε μια κόρη, τη *Φίλα*, προς τιμήν της οποίας ο Αδείμαντρος (ένας από τους κόλακες του Δημητρίου) ίδρυσε ναό στη Λάμψακο.

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάννικα , τόμος 37, σελίδα 247

Κατηγορία:Αρχαίες εταίρες
Κατηγορία:Αρχαίοι Αθηναίοι
Πανεπιστημιακό άσυλο

Με τον όρο **Ακαδημαϊκό άσυλο** χαρακτηριζόταν το καθεστώς των Ανωτάτων Εκπαιδευτικών Ιδρυμάτων στην Ελλάδα. Είχε θεσμοθετηθεί το 1982 με τον νόμο 1268 και ίσχυε έως το 2019.

Ο νόμος για το πανεπιστημιακό άσυλο όριζε ότι δεν μπορούσε να γίνει καμία επέμβαση δημόσιας δύναμης στους χώρους των πανεπιστημίων. Θεσπίστηκε τότε και υφίστατο για την κατοχύρωση των ακαδημαϊκών ελευθεριών και της ελευθερίας της διακίνησης ιδεών. Κάλυπτε όλους τους χώρους του ιδρύματος. Οι χώροι αυτοί καθορίζονται με απόφαση και ευθύνη της Συγκλήτου για τα Πανεπιστήμια.

Επιτρεπόταν η επέμβαση δημόσιας δύναμης στους χώρους των ακαδημαϊκών ιδρυμάτων αυτεπάγγελτα μόνο σε περιπτώσεις κακουργημάτων, εγκλημάτων κατά της ζωής και ύστερα από απόφαση του Πρυτανικού Συμβουλίου, σε οποιαδήποτε άλλη περίπτωση αρμόδιου οργάνου του Ιδρύματος και με την παρουσία εκπροσώπου της δικαστικής αρχής. Αρμόδιο όργανο για την προσωρινή άρση του ασύλου και δότης άδειας επέμβασης δημόσιας δύναμης μέχρι την κατάργησή του με τον ν.4623/2019, ήταν το Πρυτανικό Συμβούλιο για τα Πανεπιστήμια και το Συμβούλιο για τα ΤΕΙ, με δικαίωμα ψήφου όλων των μελών τους. Οι παραβάτες του ακαδημαϊκού ασύλου τιμωρούνταν με φυλάκιση τουλάχιστον 6 μηνών.

Η μη επιτρεπόμενη αυτεπάγγελτη επέμβαση της αστυνομίας στην περίπτωση πλημμελημάτων (των ελαφρότερων εγκλημάτων) αφορούσε το επ’ αυτοφώρω έγκλημα, δηλαδή διωκόταν και τιμωρούταν κανονικά, αλλά η αστυνομία χρειαζόταν την άδεια του Πρυτανικού Συμβουλίου για να εισέλθει ελεύθερα στο Πανεπιστήμιο.

## Κατάργηση
Μέχρι το 2019, το άσυλο προστατευόταν με το Άρθρο 3 του Νόμου 3549/2007. Λόγω της αυξημένης παραβατικότητας στα ΑΕΙ, ελέω ελλείψεως αστυνόμευσης, είχε χαρακτηριστεί ως *Άσυλο ανομίας*.

Τον Ιανουάριο του 2021 σύμφωνα με απόφαση της υπουργού Παιδείας και Θρησκευμάτων Νίκης Κεραμέως με τον τότε υπουργό Προστασίας του Πολίτη, Μιχάλη Χρυσοχοϊδη, αποφασίστηκε η πρόσληψη 1.500 ειδικών φρουρών για τη φύλαξη των πανεπιστημιακών κτιρίων και η σύσταση της Ομάδα Προστασίας Πανεπιστημιακών Ιδρυμάτων. Ανάλογα με τις ανάγκες του κάθε Ιδρύματος, θα τοποθετούνται και οι ανάλογοι φρουροί. Υπεύθυνη για τις προσλήψεις των ειδικών αυτών φρουρών οι οποίοι θα φέρουν μόνο γκλομπ και ειδικά σπρέι, είναι η Ελληνική Αστυνομία. Η σύγκλητος του ΕΚΠΑ χαρακτήρισε ως αντισυνταγματική την πρόσληψη των 1.000 ειδικών φρουρών από την ΕΛ.ΑΣ. για τη φύλαξη των πανεπιστημιακών κτιρίων. Το ΣτΕ, ωστόσο, τη χαρακτήρισε συνταγματική.

## Παραπομπές

## Δείτε επίσης
* Άσυλο
* Ασυλία

Κατηγορία:Άσυλο
Κατηγορία:Δίκαιο στην Ελλάδα
Κατηγορία:Εκπαίδευση στην Ελλάδα
Γκέργκελι Ρούντολφ

Ο **Γκέργκελι Ρούντολφ** (*Rudolf Gergely*) είναι Ούγγρος ποδοσφαιριστής. Γεννήθηκε στις 9 Μαρτίου του 1985 στην Ουγγαρία και έχει ύψος 1,77 ενώ ζυγίζει 70 κιλά .

## Καριέρα

Ξεκίνησε τα πρώτα του ποδοσφαιρικά βήματα στην Νιρεγκίχαζα. Δεύτερος σταθμός της καριέρας του ήταν η γαλλική Νανσί. Το 2005 αγωνίστηκε στη πρώτη ομάδα και στο Σαμπιονά, έχοντας πέντε συμμετοχές, ενώ δεν κατάφερε να σημειώσει κάποιο γκολ. Το 2007 επέστρεψε στη πατρίδα του για την Ντέμπρετσενι, όπου σε 3 σεζόν που αγωνίστηκε σε 52 ματς σημείωσε 25 γκολ. Το 2010 πήρε μεταγραφή στη Τζένοα και εκεί πέτυχε ένα τέρμα σε 12 παιχνίδια. Την μεταγραφική περίοδο του Ιανουαρίου δόθηκε δανεικός στη Μπάρι και σημείωσε άλλα δύο γκολ σε 13 ματς. Το 2011 ο Παναθηναϊκός τον απέκτησε με την μορφή δανεισμού για ένα χρόνο. Παράλληλα είναι και 21 φορές διεθνής με την εθνική Ουγγαρίας, όπου έχει πετύχει και 7 γκολ από το 2008.
Τη σεζόν 2011-2012 δε μπόρεσε να πάρει πολλές συμμετοχές στην ομάδα του Παναθηναϊκού λόγω των συνεχών τραυματισμών του.

## Πηγές

* Ο Γκέργκελι Ρούντολφ στο www.onsports.gr
* «Τον θυμάστε? Γκέργκελι Ρούντολφ» , παρουσίαση του παίκτη στον ιστότοπο sportdata.gr

Κατηγορία:Ούγγροι ποδοσφαιριστές
Κατηγορία:Ποδοσφαιριστές Παναθηναϊκού
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Ουγγαρίας
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Σέριε Α
Κατηγορία:Ποδοσφαιριστές ΑΣ Νανσί-Λωρραίνη
Κατηγορία:Ποδοσφαιριστές Εθνικής Ουγγαρίας Κ19
Κατηγορία:Ποδοσφαιριστές Εθνικής Ουγγαρίας Κ17
Κατηγορία:Ποδοσφαιριστές Τζένοα
Κατηγορία:Ποδοσφαιριστές Ντέμπρετσενι ΒΣΚ
Κατηγορία:Ποδοσφαιριστές Ντιόσγκιορι ΒΤΚ
Κατηγορία:Ποδοσφαιριστές ΣΣΚ Μπάρι
Κατηγορία:Ξένοι ποδοσφαιριστές στη Γαλλία
Κατηγορία:Ξένοι ποδοσφαιριστές στην Ιταλία
Κατηγορία:Ούγγροι ποδοσφαιριστές στο εξωτερικό
Στερεό του Αρχιμήδη

**Στερεό του Αρχιμήδη** (ή Αρχιμήδειο στερεό) είναι ένα κυρτό ημικανονικό πολύεδρο, οι έδρες του οποίου είναι κανονικά πολύγωνα, αλλά όχι του ίδιου τύπου, αντίθετα με ό,τι συμβαίνει στα Πλατωνικά στερεά.

Τα κανονικά πολύγωνα, που αποτελούν τις έδρες, έχουν όλα ίσες τις πλευρές τους, δηλαδή οι ακμές του πολυέδρου είναι όλες ίσες. Οι έδρες ενώνονται με τον ίδιο ακριβώς τρόπο σε κάθε κορυφή του πολυέδρου, διαμορφώνοντας ίσες πολυεδρικές γωνίες. Για παράδειγμα, στο διπλανό ρομβοεικοσιδωδεκάεδρο η διαμόρφωση κορυφής είναι (3.4.5.4), δηλαδή οι πολυγωνικές έδρες που φτιάχνουν την κάθε κορυφή του πολυέδρου είναι: τρίγωνο-τετράγωνο-πεντάγωνο-τετράγωνο (πάντα με αυτήν ακριβώς τη σειρά).

Τα στερεά του Αρχιμήδη είναι 13 και έχουν ως έδρες δύο ή τρία διαφορετικά κανονικά πολύγωνα. Όλα μπορούν να προκύψουν από τα Πλατωνικά στερεά μέσω κατάλληλων μετασχηματισμών, όπως αποκοπή των κορυφών ή των ακμών κ.ά.

Ονομάστηκαν έτσι, επειδή τα ανακάλυψε ο Αρχιμήδης, ο οποίος τα διαπραγματευόταν στο έργο του *«Περί 13 ημικανονικών πολυέδρων»*, που δεν έχει διασωθεί.

## Χαρακτηριστικά

Ο πεπλατυσμένος κύβος και το πεπλατυσμένο δωδεκάεδρο είναι χειρικά, δηλαδή εμφανίζονται σε δύο αντικατοπτρικές μορφές, τα εναντιόμορφα (δεξιόστροφο και αριστερόστροφο).

Για το συνολικό πλήθος των εδρών E, των κορυφών K και των ακμών A ισχύει ο τύπος του Euler:
:E + K = A + 2\,

Κάθε στερεό του Αρχιμήδη είναι εγγράψιμο σε σφαίρα, δηλαδή όλες οι κορυφές ισαπέχουν από το κέντρο του πολυέδρου. Επίσης, όλες οι ακμές του πολυέδρου ισαπέχουν από το κέντρο του. Όσον αφορά τις έδρες, ισαπέχουν από το κέντρο μόνο όσες είναι του ίδιου τύπου.

Τα δυϊκά (συζυγή) πολύεδρα των στερεών του Αρχιμήδη είναι τα Καταλανικά στερεά.

## Παραπομπές


## Πηγές
* Σωτήρης Γκουντουβάς, *Γεωμετρικές Διαδρομές*, Γ' έκδοση, Αθήνα 2021.
* *Κέντρο Έρευνας Επιστήμης και Εκπαίδευσης, "Ευκλείδη Στοιχεία", τόμος 3, κεφ. 3 (Αθήνα 2001, ISBN 960-86879-2-6)*
* *ΟΕΔΒ, Ευκλείδεια Γεωμετρία Α' - Β' Γενικού Λυκείου, κεφ. 13 ([http://www.pi-schools.gr/download/lessons/mathematics/lykeio/eykleideia-a-b-lykeioy.zip συμπιεσμένο αρχείο])*
* *Weisstein, Eric W., [http://mathworld.wolfram.com/ArchimedeanSolid.html Archimedean Solid]*
Διάσκεψη του Σαν Φρανσίσκο

Η **Διάσκεψη του Σαν Φρανσίσκο** ήταν η διεθνής ιδρυτική διάσκεψη των Ηνωμένων Εθνών που συνήλθε το 1945 στην πόλη του Σαν Φρανσίσκο, στην πολιτεία της Καλιφόρνιας, των ΗΠΑ, εξ ου και η ονομασία της. Η επίσημη πλήρης ονομασία της διάσκεψης αυτής ήταν "**Διάσκεψη των Ηνωμένων Εθνών για μια Διεθνή Οργάνωση**" (United Nations Conference on International Organization - "UNCIO").

## Διάσκεψη
Τόπος της Διάσκεψης ορίσθηκε το Θέατρο Χερμπστ του Μνημειακού Κέντρου Πολέμου Παραστατικών και Τεχνών, στο Πολιτιστικό Κέντρο της πόλης.
Οι εργασίες της διάσκεψης του Σαν Φρανσίσκο ξεκίνησαν με την παρουσία των αντιπροσώπων 50 συμμάχων χωρών, που προσκλήθηκαν από τις τέσσερις Δυνάμεις: ΗΠΑ, Σοβιετική Ένωση, Αγγλία και Κίνα, στις 25 Απριλίου του 1945 και έληξαν δύο μήνες μετά, στις 26 Ιουνίου (1945), όπου και συνομολογήθηκε (την τελευταία ημέρα) ο λεγόμενος Καταστατικός Χάρτης των Ηνωμένων Εθνών.

Οι βασικές αρχές αυτού του ιδρυόμενου οργανισμού ουσιαστικά ενστερνίζονταν  τους πολιτικούς στόχους των Συμμάχων για την μεταπολεμική περίοδο, όπως αυτοί είχαν ήδη προσδιοριστεί και προταθεί στις συμφωνίες στη Διάσκεψη του Ντάμπαρτον Όουκς το 1944, και στη συνέχεια είχαν επικυρωθεί στη Διάσκεψη της Γιάλτας, στις αρχές του ίδιου έτους της παρούσας Διάσκεψης (1945).

## Σημειώσεις
* Αρχικά στη πρόσκληση για τη Διάσκεψη ανταποκρίθηκαν 42 χώρες από τις 50 που προσκλήθηκαν και κατά τη διάρκεια των εργασιών έγιναν δεκτές άλλες 5. Το δε κόστος αυτής έφθασε τα 2 εκατομμύρια δολάρια που κατέβαλαν εξ ολοκλήρου οι ΗΠΑ.
* Τις εργασίες της Διάσκεψης του Σαν Φρανσίσκο διηύθυνε ο Αμερικανός διπλωμάτης Άλτζερ Χις (Alger Hiss) που αργότερα κατηγορήθηκε από τον Τζόζεφ Μακάρθυ για κατασκοπεία υπέρ των Σοβιετικών, στη δεκαετία του 1930 - 1940, οπότε και καταδικάστηκε. Πρόκειται για τη γνωστή μεταξύ άλλων υπόθεση Άλτζερ Χις, που αποτέλεσε την αρχή της δίωξης των κομμουνιστών κατά την μεταπολεμική υστερία του Μακαρθισμού που είχε ξεσπάσει στις ΗΠΑ.
* Σε ανάμνηση της Διάσκεψης αυτής κεντρική πλατεία της πόλης του Σαν Φρανσίσκο φέρει το όνομα "Πλατεία των Ηνωμένων Εθνών", ή "Πλατεία των 50 Η.Ε".

## Παραπομπές


## Πηγές
* "Μεγάλη Ελληνική Εγκυκλοπαίδεια" τομ. Α΄ (Συμπλήρ.), σελ.105.
* "Εγκυκλοπαίδεια Πάπυρος Larousse Britannica" τομ.53ος, σελ.159.
* "Ιστορία του 20ού αιώνα" τομ. 6ος, "Ο Μακάρθυ και ο διωγμός των κομμουνιστών" σελ.2295-2298.

## Εξωτερικοί σύνδεσμοι
* Οι ΗΠΑ και η δημιουργία των Η.Ε. Αύγουστος 1941 - Οκτώβριος 1945
* Ηχογραφήσεις από τη Διάσκεψη του Σαν Φρανσίσκο (Πρακτικά, 1945)
* Ο Πρόεδρος Τρούμαν διευθύνει την εναρκτήρια συνεδρίαση της Διάσκεψης στο Σαν Φρανσίσκο
* Ομιλία VK Wellington Koo «Η Διάσκεψη και η Κίνα», προς την Κοινοπολιτειακή Λέσχη της Καλιφόρνια

Κατηγορία:Διεθνείς συνθήκες
Κατηγορία:Συνθήκες
Κατηγορία:Συνθήκες του Β' Παγκοσμίου Πολέμου
Κατηγορία:Χάρυ Τρούμαν
Κατηγορία:Σαν Φρανσίσκο
Δημοτικό Στάδιο Τρικάλων

Το **Δημοτικό  Στάδιο Τρικάλων «Χρήστος Παπανικολάου - Σοφία Σακοράφα»** βρίσκεται στη νότια πλευρά της πόλης των Τρικάλων και θεωρείται ένα από τα μεγαλύτερα επαρχιακά στάδια. Το στάδιο είναι έδρα της ποδοσφαιρικής ομάδας Α.Ο. Τρίκαλα. Αποτελείται από δύο εξέδρες (στη νότια και βόρεια πλευρά) και ένα μόνο πέταλο στην ανατολική του πλευρά. Η νότια εξέδρα είναι σκεπαστή. Από το 2019-20 το στάδιο ανακαινίστηκε σε εργασίες που περιλαμβάνουν την ανακατασκευής του χλοοτάπητα, εγκατάσταση νέων καθισμάτων στις κερκίδες της βόρειας πλευράς, τη σύνδεση των αποδυτηρίων με φυσικό αέριο, εγκατάσταση συστήματος πυροπροστασίας, συντήρηση στο στάδιο όπως για παράδειγμα σε κιγκλιδώματα, στις σκάλες κ.τ.λ., κατασκευή χώρων υγιεινής κάτω από τις κερκίδες  για την εξυπηρέτηση των αθλητών του στίβου.Και τέλος ο νέος τάπητας (ταρτάν) του σταδίου.

Από τον Απρίλιο του 2024 πήρε την ονομασία Δημοτικό Στάδιο Τρικάλων «Χρήστος Παπανικολάου - Σοφία Σακοράφα».

## Εγκαταστάσεις
Στις εγκαταστάσεις του χώρου του σταδίου περιλαμβάνονται:
* Στίβος, επιστρωμένος με ταρτάν 8 διαδρομών
* Τέσσερα σκάμματα αλμάτων
* Κλειστή αίθουσα στίβου 100 μέτρων με 5 διαδρομές και σκάμμα αλμάτων
* Αίθουσα δύναμης
* Αίθουσα ενόργανης γυμναστικής
* Βοηθητικό γήπεδο ποδοσφαίρου 
* Αποδυτήρια, κυλικείο, ιατρικός σταθμός

## Γεγονότα
Το στάδιο έχει φιλοξενήσει το διεθνές meeting στίβου Τσικλητήρεια το 2003, καθώς και πανελλήνια πρωταθλήματα στίβου ανδρών-γυναικών και νέων. Επίσης, φιλοξενεί φεστιβάλ και συναυλίες. Η μεγαλύτερη προσέλευση θεατών που έχει καταγραφεί ήταν στις 12 Μαρτίου 1972, όταν 18.231 θεατές παρακολούθησαν τον ποδοσφαιρικό αγώνα Τρίκαλα - Παναθηναϊκός (1-2).

## Παραπομπές


## Πηγές
* Stadia.gr: Δημοτικό Στάδιο Τρικάλων

Κατηγορία:Στάδια ποδοσφαίρου στην Ελλάδα
Κατηγορία:Αθλητικές εγκαταστάσεις στα Τρίκαλα
Κατηγορία:Α.Ο. Τρίκαλα
Μάουρο Πόι

Ο **Μάουρο Πόι** είναι Αργεντινός ποδοσφαιριστής, γεννημένος στις 2 Ιουλίου 1981. Αγωνιζόταν ως Πλάγιος μέσος αλλά και ως Κεντρικός επιθετικός στην  Γ ' Εθνική με τα χρώματα του Εργοτέλη. Ο παίκτης έχει και 2η εθνικότητα την Ιταλική και υπολογίζεται ως κοινοτικός.

## Ποδοσφαιρική καριέρα
Ξεκίνησε την ποδοσφαιρική καριέρα του στην Ροσάριο Σεντράλ καθώς ήταν γεννημένος στο Ροσάριο, έχοντας μόλις 4 συμμετοχές για 3 χρόνια έφυγε από την ομάδα για να αγωνιστεί στην Ράσινγκ της Κόρντομπα που είχε 46 συμμετοχές και 5 τέρματα. Το καλοκαίρι του 2005 συνέχισε στην Γκοντούι Κρουζ με 68 τέρματα και 11 γκολ.

## Σκόντα Ξάνθη
Μετά τον υποβιβασμό της ομάδας αποφάσισε να παίξει στα γήπεδα της Ευρώπης, και συγκεκριμένα της Ελλάδας και της Skoda Ξάνθης, υπογράφοντας το συμβόλαιό του το καλοκαίρι του 2007. Την χρονιά 2011-2012 επιλέχθηκε ως τρίτος αρχηγός της ομάδας ενώ σε συνεντευξή του δήλωσε ότι αισθάνεται σαν στο σπίτι του στην Ξάνθη.. Ο ίδιος είναι γνώστης της Ελληνικής γλώσσας. Το συμβόλαιό του ανανεώθηκε το καλοκαίρι του 2010 μέχρι τις 30-06-2012 αλλά δεν ανανεώθηκε μετά την λήξη του νέου συμβολαίου και έμεινε ελεύθερος από την πρώην του ομάδα.

## Μετέπειτα καριέρα
Ακολούθησε η μεταγραφή του στον Λεβαδειακό, ενώ το 2013-14 πραγματοποίησε μόλις τέσσερις συμμετοχές με τον Παναιτωλικό. Από τον Σεπτέμβριο του 2014, αγωνίστηκε για δυο χρονιές με την ομάδα του Άρη Θεσσαλονίκης έχοντας 54 συμμετοχές για το πρωτάθλημα της Γ' Εθνικής καθώς και 2 συμμετοχές στο Κύπελλο της Γ' Εθνικής.

Το καλοκαίρι του 2016, καθώς δεν συμπεριλαμβάνονταν στα αγωνιστικά πλάνα του νέου προπονητή του Άρη, του Αναστόπουλου για τη σεζόν 2016/17, ο Πόι έμεινε έλυσε το συμβόλαιό του με την ομάδα.
Τον Αύγουστο του 2016, υπέγραψε συμβόλαιο με τον Εργοτέλη, ο οποίος είχε υποβιβαστεί στη Γ' Εθνική για παρόμοιους, εξωαγωνιστικούς λόγους, όπως ο Άρης. 
Ολοκλήρωσε την παρουσία του στον Εργοτέλη αλλά και την ποδοσφαιρική του καριέρα γενικότερα, το Γενάρη του 2017.
## Προσωπική ζωή
Ο Μάουρο Πόι είναι γιος του **Άλντο Πόι**, ενός από τους πιο γνωστούς ποδοσφαιριστές της Ροζάριο Σεντράλ, με την οποία κατέκτησε δύο πρωταθλήματα. 

## Παραπομπές


## Πηγές

* Σελίδα φιλάθλων Καριέρα
* transfermarkt.co.uk Στοιχεία καριέρας
* soccerfame.gr Στατιστικά
* onsports.gr Καριέρα
* thrakisport.gr Στοιχεία
* Επίσημη σελίδα ομάδας Σταρτιστικά

Κατηγορία:Αργεντινοί ποδοσφαιριστές
Κατηγορία:Ποδοσφαιριστές Α.Ο. Ξάνθη
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Ροσάριο Σεντράλ
Κατηγορία:Ποδοσφαιριστές Ράσινγκ ντε Κόρδοβα
Κατηγορία:Ποδοσφαιριστές Γοδόι Κρους
Κατηγορία:Ποδοσφαιριστές Λεβαδειακού
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Εργοτέλη
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Γ΄ Εθνικής Ελλάδας
Θέμος Κορνάρος

Ο **Θέμος Κορνάρος** (Σίβα Μεσαράς, 1906 - Αθήνα, 23 Απριλίου 1970) ήταν Έλληνας συγγραφέας, κριτικός δημοσιογράφος και πεζογράφος, που πρωτοεμφανίστηκε με το ψευδώνυμο «Εργάτης» στο περιοδικό «Νέοι Πρωτοπόροι».

## Βιογραφικά στοιχεία
Γεννήθηκε στο χωριό Σίβα Μεσαράς της Κρήτης το 1906 και μεγάλωσε φτωχικά. Εγκαταστάθηκε σε νεαρή ηλικία στην Αθήνα για να εργαστεί και παρακολούθησε μαθήματα στο πανεπιστήμιο. Ενώ δούλευε ως εργάτης στο κτίσιμο του Εθνικού Θεάτρου γνωρίστηκε με τον Φώτο Πολίτη, ο οποίος πήγε να επιθεωρήσει τις εργασίες. Ο τελευταίος εντυπωσιάστηκε πολύ με τα πεζογραφήματά του *«Άγιον Όρος: Οι Άγιοι Χωρίς Μάσκα»* και *«Σπιναλόγκα»* (1933) ώστε τον ενθάρρυνε να τα εκδώσει. Τα έργο όμως σχετικά με το Άγιον Όρος απαγορεύθηκε από την εισαγγελία. Συνέχιζε να δουλεύει ως εργάτης ενώ κατά τη διάρκεια της κατοχής ανέπτυξε αντιστασιακή δράση μέχρι το 1944 οπότε συνελήφθη από τους Γερμανούς και κλείστηκε στο στρατόπεδο Χαϊδαρίου, όπου και βασανίστηκε. 

Με την απελευθέρωση της Ελλάδας, αποφυλακίστηκε, καταδικάστηκε όμως γρήγορα σε φυλάκιση δύο ετών για το κείμενό του «*Αγύρτες και κλέφτες στην εξουσία*», που στρεφόταν κατά του τότε Μητροπολίτη Αιτωλίας Ιερόθεου. Εξορίστηκε στον Αη Στράτη έως το 1952. Το 1959 συμμετείχε στην ελληνική αντιπροσωπεία  για τους εορτασμούς στο Πεκίνο για τα δέκα χρόνια στην εξουσία του Μάο Τσετούνγκ. 

Συνεργάστηκε με αρκετά λογοτεχνικά περιοδικά της εποχής, με την εφημερίδα *[[Αυγή (εφημερίδα)|Αυγή]]*, ενώ συνέχισε να εκδίδει καινούρια πεζογραφήματα και ταξιδιωτικά ημερολόγια.Στη δεκαετία του '60 έστησε εκδοτικό οίκο, προσπαθώντας να δώσει φθηνά βιβλία, αυτό όμως τον οδήγησε σε οικονομική καταστροφή. Για να ζήσει, γύριζε από γραφείο σε γραφείο και πουλούσε τσιγάρα. Αυτοαπομονώθηκε και απέφευγε συστηματικά να βλέπει παλιούς γνώριμους.

Πέθανε στην Αθήνα από την πείνα στις 23 Απριλίου 1970, μέσα σε συνθήκες φτώχειας και σχεδόν κανείς δεν έμαθε για το θάνατο και την κηδεία του. Ενταφιάστηκε στην Κρήτη.

Στην κεντρική πλατεία του πατρικού του χωριού υπάρχει ο πύργος της οικογένειά του, και μια προτομή του. Ο πολιτιστικός σύλλογος του Σίβα Μεσαράς φέρει το όνομά του.

## Εργογραφία
* Άγιον Όρος : οι άγιοι χωρίς μάσκα (χ.ο., 1933)
* Σπιναλόγκα "ad vitam" (εκδ. Θ. Γκογκώνης, 1933)
* Ο δαίμονας (εκδ. Μαρή & Κοροντζή, 1943)
* Στρατόπεδο του Χαϊδαρίου (εκδ. Καραβίας, 1945)
* Ο εσταυρωμένος λαός μου (εκδ. Καραβίας, 1945)
* Αγύρτες και κλέφτες στην εξουσία (χ.ο., 1946)
* Με τα παιδιά της θύελλας (εκδ. Μόρφωση, 1956)
* Στάχτες και φοίνικες: σελίδες από τη Μακρόνησο (εκδ. Δίφρος, 1957)
* Η αιχμαλωσία της νύχτας (εκδ. Δίφρος, 1958)
* Η γη της ανάστασης (Κίνα): ταξίδια (εκδ. Φαιστός, 1959)
* Οδός Προμηθέως : ταξίδια (Ρωσία, Ελβετία, Ρώμη, Βουλγαρία, Ρουμανία) (εκδ. Φαιστός, 1960)
* Το ξεκίνημα μιας γενιάς: από τα βαλτονέρια της μεγάλης ιδέας («Νεοελληνικές Εκδόσεις», 1962)

## Εξωτερικοί σύνδεσμοι
*Θέμος Κορνάρος στον ''Πανδέκτη'', του Εθνικού Ιδρύματος Ερευνών

Κατηγορία:Έλληνες συγγραφείς του 20ού αιώνα
Εθνική Οδός Σ.Π. 171

200px|thumb|Σύμβολο της Εθνικής Οδού Σ.Π. 171<
thumb|200px|Το 55ο km

Η **Εθνική Οδός Σ.Π. 171** (πορτογαλικά: «***Via S.P. 171***») είναι **Αυτοκινητόδρομος του Σάο Πάολο**, Βραζιλία. Έχει δύο επίσημες ονομασίες: «*Rodovia Paulo Virgínio*» και «*Rodovia Salvador Pacetti*».

Έχοντας μήκος εβδομήντα χιλιόμετρα, διασχίζει από Βορρά προς Νότο στη μικρο-περιφέρεια «*Paraitinga*» και «*Paraibuna*», ξεκινώντας από Γουαρατινγετά *(Guaratinguetá)*, περνά από Κούνια *(Cunha)* και τελειώνει στην οδική διασταύρωση των οδών μεταξύ του Σάο Πάολο και του Ρίο ντε Τζανέιρο, όπου συνεχίζεται απρόσκοπτα ως Παράτι *(Parati)*, με ταξινόμηση ως **Εθνική Οδός P. J. 165** *(Via R.J. 165)*.

Η **Εθνική Οδός Σ.Π. 171** διέρχεται από σημαντικές προστατευόμενες περιοχών όπως τα Πάρκα «*Serra do Mar*» και «*Serra da Bocaina*». Συνδέει επίσης μεγάλες ιστορικές πόλεις, όπως η Κούνια και η Παράτι.

Είναι από τους παλαιότερους δρόμους στην Πολιτεία του Σάο Πάολο, καθώς άρχισε να χρησιμοποιείται ήδη από την περίοδο που η Βραζιλία ήταν αποικία της Πορτογαλίας. Αποτελεί σήμερα τη νότια διακλάδωση της παλαιότερης «*Caminho dos Paulistas*» και ήταν μέρος της «*Caminho Velho*» ενός από τους πραγματικά αποικιακούς δρόμους. Επί του παρόντος, για να διατηρηθεί η διάταξη σύμφωνα με τον παλαιό τρόπο, διατηρεί το αρχικό του όνομα του «*Estrada Real*».

## Πηγές
* Τμήμα εθνικών οδών της Πολιτείας του Σάο Πάολο 

## Εξωτερικοί σύνδεσμοι
* Τμήμα εθνικών οδών της Πολιτείας του Σάο Πάολο 

171
Κατηγορία:Σάο Πάολο
Ανθεμούς

Η **Ἀνθεμούς** ή **Ανθεμούντας** ή **Ανθεμούσσα** ήταν περιοχή της αρχαίας Μακεδονίας, τοποθετημένη στα νοτιοδυτικά της Μυγδονίας. Γεωγραφικά ανήκει στην χερσόνησο της Χαλκιδικής. Αποτελούσε τμήμα της Μυγδονίας, νότια της Κρηστωνίας και περιλάμβανε την περιοχή νότια της λίμνης Κορώνειας, το βουνό Κισσός (σήμερα Χορτιάτης) και την κοιλάδα του ποταμού Ανθεμούντα.

## Μυθολογία
Σύμφωνα με την ελληνική μυθολογία, πρώτος βασιλιάς της Ανθεμούντος ήταν ο Μέροπας, ο οποίος σκοτώθηκε στην προσπάθειά του να αποκτήσει ως σύντροφο την Παλλήνη, κόρη του Σίθωνα

## Ιστορία
Η περιοχή ενσωματώθηκε το 510 π.Χ. στο Μακεδονικό Βασίλειο, έπειτα από την αποχώρηση του Πέρση βασιλιά,  Δαρείου Α' . Ο βασιλιάς της Μακεδονίας Αμύντας Α' την πρόσφερε ως καταφύγιο και δωρεά το 505 π.Χ. στον τύραννο Ιππία, γιο του Πεισίστρατου, χωρίς όμως εκείνος να δεχτεί την προσφορά. Επειδή ο Αμύντας πιθανώς δεν κατείχε την περιοχή, το γεγονός υποδηλώνει σχέδιο κοινής κατοχής με τον Ιππία. 

Η περιοχή περιέρχεται στη Β' Αθηναϊκή Συμμαχία έπειτα από την κατάκτηση των Αθηναίων το 432 π.Χ. Αργότερα καταλήφθηκε από τους Ολύνθιους το 382 π.Χ. για να επανέλθει στο Μακεδονικό Βασίλειο το 379 π.Χ. Το 356 π.Χ. ο Φίλιππος Β' έδιωξε την αθηναϊκή φρουρά της Ανθεμούντος και την παρέδωσε στους Χαλκιδείς έπειτα από την υπογραφή συμμαχίας, η οποία καταλύθηκε ένα χρόνο αργότερα. Επανήλθε στο Μακεδονικό Βασίλειο, πριν
την καταστροφή της Ολύνθου από τον Φίλιππο Β'. Κατά την εκστρατεία του Μεγάλου Αλέξάνδρου, όπως εξιστορείται από τον ιστορικό Αρριανό, οι Εταίροι της Ανθεμούντος είχαν σχηματίσει χωριστό ιππικό σώμα, την *Ανθεμουσία Ίλη*, που συμμετείχε στη μάχη της Ισσού. Ο Περοίδας, γιος του Μενεσθέα, είχε υπό τις διαταγές του το βαρύ ιππικό των Εταίρων, οι οποίοι φημίζονταν για την ιππική τους δεινότητα. Οι Εταίροι της Ανθεμούντος πιθανώς αποίκησαν την πόλη Ανθεμουσιάδα στη Μεσοποταμία.

Πρωτεύουσα πόλη της περιοχής ήταν η ομώνυμη πόλη *Ανθεμούς*, που πιθανολογείται ότι βρίσκεται κοντά στην σύγχρονη κωμόπολη της Γαλάτιστας, στη θέση Αγία Αναστασία. Στην περιοχή, στην κοιλάδα του ποταμού Ανθεμούντα, εντοπίζονται προϊστορικές εγκαταστάσεις και μεταγενέστερες της κλασικής και ελληνιστικής εποχής.

## Δείτε επίσης
*Ανθεμουσιάς
*Δήμος Ανθεμούντα

## Παραπομπές


## Πηγές

*Hazlitt, The Classical Gazetteer, p. 36
*Ηρόδοτος V, 94
*Miltiades V. Chatzopoulos, Macedonian Institutions Under the Kings: A historical and epigraphic study, p.&nbsp;174, ISBN 9607094891

*Δημοκρίτειο Πανεπιστήμιο Θράκης, Πρόγραμμα Αναβάθμισης Προπτυχιακών Σπουδών: Τμήμα Πολιτικών Μηχανικών: Νομός Χαλκιδικής: Ιστορία.

Κατηγορία:Αρχαίες χώρες της Μακεδονίας

Κατηγορία:Αρχαία Χαλκιδική
Κατηγορία:Ιστορία της Θεσσαλονίκης
Πέτρος Γεννατάς

Ο **Πέτρος Γεννατάς** (1808-1878) ήταν στρατιωτικός και υπουργός Στρατιωτικών στην πρώτη Κυβέρνηση Τρικούπη το 1875.

Γεννήθηκε το 1808 στην Κέρκυρα. Προέρχεται από την οικογένεια Γεννατά της Κέρκυρας, η οποία φέρει την καταγωγή της από τον οίκο Γεννατά της Κεφαλλονιάς. Ο Ηλίας Τσιτσελής γράφει στα Κεφαλληνιακά Σύμμικτα :* "... Η οικογένεια Γεννατά εις πολλούς κλάδους σήμερον χωριζομένη και εξ ης έλκει την καταγωγή του και ο εν Κερκύρα οίκος, μετηνάστευσεν εν Κεφαλλονία μετά την άλωσιν Μοθώνης και Κορώνης το 1498 ...".* Ο κερκυραϊκός κλάδος Γεννατά έχει αναδείξει σημαντικές προσωπικότητες, όπως ήταν ο υπουργός επί του Δικαίου Ιωάννης Γεννατάς (1829-1831), η μουσικοσυνθέτρια Αμαλία Γεννατά-Ασπιώτη (19ος αιώνας), κ.ά. 

Υπήρξε αξιωματικός του Ελληνικού Στρατού. Το 1839 προάγεται από Λοχαγός Β΄ Τάξεως σε Λοχαγό Α΄ Τάξεως και μετατίθεται από τη Σχολή Ευελπίδων στο Φρουραρχείο Ναυπλίας, ενασχολούμενος στα στρατιωτικά συμβούλια. Το 1875 είχε φτάσει στο βαθμό του Συνταγματάρχη. Όταν το 1875 ο Χαρίλαος Τρικούπης πρωτοσχημάτισε κυβέρνηση, την Κυβέρνηση Χαρίλαου Τρικούπη 1875), επιλέχθηκε να διετελέσει υπουργός Στρατιωτικών και προσωρινά και υπουργός Ναυτικών. Όταν έπεσε η κυβέρνηση Τρικούπη, στις 15 Οκτωβρίου 1875, ανέλαβε η Κυβέρνηση Αλέξανδρου Κουμουνδούρου 1875. Τον υπουργό Πέτρο Γεννατά τον διαδέχθηκε ο Σπυρίδων Καραϊσκάκης. Τρία χρόνια αργότερα, το 1878, ο Πέτρος Γεννατάς απεβίωσε σε ηλικία 70 ετών.

## Παραπομπές


Κατηγορία:Έλληνες υπουργοί Στρατιωτικών
Κατηγορία:Έλληνες αξιωματικοί του Στρατού Ξηράς
Κατηγορία:Έλληνες ελευθεροτέκτονες
Ημικανονικό πολύεδρο

**Ημικανονικό πολύεδρο** λέγεται ένα πολύεδρο, που όλες οι έδρες του είναι κανονικά πολύγωνα διαφόρων τύπων, τα οποία ενώνονται με τον ίδιο τρόπο γύρω από κάθε κορυφή.
Ένα ημικανονικό πολύεδρο αναγνωρίζεται από τη διαμόρφωση κορυφής, δηλαδή από τον τρόπο με τον οποίο οι πολυγωνικές έδρες ενώνονται για να σχηματίσουν την πολυεδρική γωνία της κάθε κορυφής του. Για παράδειγμα, η διαμόρφωση κορυφής (3.3.3.3.4) αντιστοιχεί στον πεπλατυσμένο κύβο, ενώ η (3.3.3.4) αντιστοιχεί στο τετραγωνικό αντιπρίσμα.

Η συνήθης χρήση του όρου αφορά τα στερεά του Αρχιμήδη. Στην κατηγορία συμπεριλαμβάνονται επίσης τα πρίσματα και τα αντιπρίσματα που οι έδρες τους είναι κανονικά πολύγωνα.

Συγκεκριμένα, στα ημικανονικά πολύεδρα ανήκουν:

* Τα 13 στερεά του Αρχιμήδη.
* Η άπειρη σειρά πρισμάτων, με βάσεις κανονικά πολύγωνα και παράπλευρη επιφάνεια αποτελούμενη από τετράγωνα.
* Η άπειρη σειρά αντιπρισμάτων, με βάσεις κανονικά πολύγωνα και παράπλευρη επιφάνεια αποτελούμενη από ισόπλευρα τρίγωνα.

Στα αγγλικά ο αντίστοιχος όρος είναι *semiregular polyhedron*, που όμως είναι υπό συζήτησιν ως προς τον ακριβή ορισμό του και ποιες ομάδες πολυέδρων περιλαμβάνει.

## Πηγές - Παραπομπές
* *Weisstein, Eric W., [http://mathworld.wolfram.com/SemiregularPolyhedron.html Semiregular Polyhedron]* 
* *[http://polyhedra.mathmos.net/entry/semiregularpolyhedron.html polyhedra.mathmos.net: Semi-Regular Polyhedron]*  

Κατηγορία:Στερεομετρία
Στουρμ Γκρατς

Η **Στουρμ Γκρατς** (γερμανικά: *Sturm Graz*) είναι αυστριακή ποδοσφαιρική ομάδα με έδρα την πρωτεύουσα της Στυρίας, την πόλη Γκρατς. Ο σύλλογος ιδρύθηκε το 1909 και τα χρώματα της ομάδας είναι το μαύρο και το λευκό. Αγωνίζεται στο στάδιο UPC-Arena και μετέχει στην αυστριακή Μπουντεσλίγκα. Η ζυθοποιία Puntigamer είναι ο κύριος χορηγός του συλλόγου από το 1996, ενώ περιάμβάνεται και στην ονομασία του συλλόγου (Sportklub Puntigamer Sturm Graz).

Με βάση το καταστατικό της συστάθηκε ως «Γκρατσερ Φούσμπαλκλουμπ Στούρμ» (Grazer Fußballclub «Sturm», που σημαίνει «Θύελλα») στις 31 Μαρτίου του 1912. Στο ξενοδοχείο *Goldene Birn*, τα ιδρυτικά μέλη είχαν αποφασίσει να δημιουργήσουν μία ποδοσφαιρική ομάδα, ήδη από τις 1 Μαΐου του 1909. Από το Φεβρουάριο του 1920 εξάλλου, μεταξύ άλλων, δημιουργήθηκε τμήμα στίβου και τμήμα χειροσφαίρισης, ενώ τον Ιανουάριο του ίδιου έτους ο σύλλογος μετονομάστηκε σε «Γκρατσερ Σπόρτκλουμπ Στούρμ» (Grazer Sportklub «Sturm»). Σήμερα υπάρχει μόνο η αρχική ομάδα ποδοσφαίρου συμπεριλαμβανομένων των ερασιτεχνικών ομάδων και των ακαδημιών, η οποία από το 1950 ονομάζεται «Στουρμ Γκρατς» (Sturm Graz) και είναι γνωστή, ως επί το πλείστον, μόνο με αυτό το όνομα.

Μέχρι στιγμής, η Στουρμ Γκρατς έχει κερδίσει το αυστριακό πρωτάθλημα ποδοσφαίρου πέντε φορές (1998, 1999, 2011, 2024, 2025). Κέρδισε, επίσης, τη διεθνή αναγνώριση καθώς συμμετείχε αρκετές φορές στο ΟΥΕΦΑ Τσάμπιονς Λιγκ και στο ΟΥΕΦΑ Γιουρόπα Λιγκ, κυρίως με προπονητή τον Ίβιτσα Όσιμ.

## Τίτλοι

*Αυστριακή Μπουντεσλίγκα
** Πρωταθλητές (5): 1998, 1999, 2011, 2024, 2025
** Δευτεραθλητές (6): 1981, 1995, 1996, 2000, 2002, 2018

*Κύπελλο Αυστρίας
** Νικητές (6): 1996, 1997, 1999, 2010, 2018, 2023
** Δευτεραθλητές (4): 1948, 1975, 1998, 2002

*Σούπερ Καπ Αυστρίας
** Νικητές (3): 1996, 1998, 1999
** Δευτεραθλητές (2): 1997, 2002

## Παραπομπές


## Εξωτερικοί σύνδεσμοι

* 


Κατηγορία:Ιδρύσεις αθλητικών συλλόγων το 1909
Κατηγορία:Ιδρύσεις ποδοσφαιρικών ομάδων το 1909
Κατηγορία:Ποδοσφαιρικές ομάδες Αυστρίας
Κατηγορία:Γκρατς
Κριστόφ Λεμέτρ

Ο **Κριστόφ Λεμέτρ** (*Christophe Lemaitre*, 11 Ιουνίου 1990) είναι Γάλλος αθλητής του στίβου. Τρέχει στους αγώνες των 100 και των 200 μέτρων και κατέχει (2011) το εθνικό ρεκόρ Γαλλίας στα 100 μέτρα με χρόνο 9.92 δευτερόλεπτα. Είναι ο πρώτος λευκός Ευρωπαίος που έτρεξε τα 100 μέτρα σε χρόνο λιγότερο από 10 δευτερόλεπτα. Επίσης κατάφερε να διακριθεί στο πανευρωπαϊκό πρωτάθλημα του 2010 κατακτώντας χρυσό μετάλλιο στο αγώνισμα των 100 αλλά και των 200 μέτρων. Το 2011 κατά τη διάρκεια του παγκοσμίου πρωταθλήματος ανοικτού στίβου, γκρέμισε και το φράγμα των 20 δευτερολέπτων στα 200 μέτρα με επίδοση 19:80 την δεύτερη καλύτερη επίδοση λευκού αθλητή στο αγώνισμα χαρίζοντας του χάλκινο μετάλλιο. 

## Παραπομπές


## Εξωτερικοί σύνδεσμοι
* 

Κατηγορία:Γάλλοι αθλητές του στίβου
Κατηγορία:Δρομείς ταχύτητας
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Επίθεση Φράιντ Λίβερ

Η **Επίθεση Φράιντ Λίβερ** είναι ένα σκακιστικό άνοιγμα που η ονομασία του προέρχεται από ένα ιδίωμα στα ιταλικά που σημαίνει «(επίθεση) ψόφια σαν τηγανητό συκώτι». Αυτό το άνοιγμα είναι μια παραλλαγή της Άμυνας δύο ίππων στην οποία ο λευκός θυσιάζει έναν ίππο για μια επιφανειακά εντυπωσιακή επίθεση στον βασιλιά του μαύρου. Το άνοιγμα αρχίζει με τις κινήσεις:
:1. ε4 ε5
:2. Ιζ3 Ιγ6
:3. Αγ4 Ιζ6
:4. Ιη5 δ5
:5. ε:δ5 Ι:δ5

Αυτή είναι η Άμυνα δύο ίππων, όπου ο λευκός έχει επιλέξει την επιθετική γραμμή 4.Ιη5, αλλά η τελευταία κίνηση του μαύρου είναι επικίνδυνη (οι επιλογές του μαύρου περιλαμβάνουν τις κινήσεις 5...Ια5, 5...Αη4, 5...β5 και 5...Ιδ4). Ο λευκός μπορεί να πάρει τώρα ένα πλεονέκτημα με 6.δ4 (η Επίθεση Λόλλι). Ωστόσο, η Επίθεση Φράιντ Λίβερ συνεχίζει με μια πολύ εντυπωσιακή θυσία ενός Ίππου στο ζ7, που γίνεται με τις κινήσεις:
:6. Ι:ζ7 Ρ:ζ7

## Προέλευση
Η Επίθεση Φράιντ Λίβερ έχει γίνει γνωστή εδώ και πολλούς αιώνες, η πρώτη γνωστή παρτίδα του παιχνιδιού παίχτηκε στη Ρώμη το 1610 από τον Τζούλιο Πολέριο.

## Προβληματισμοί

Το παιχνίδι συνήθως συνεχίζεται με 7.Βζ3+ Ρε6 8.Ιγ3 (βλέπε διάγραμμα). Ο μαύρος θα παίξει 8...Ιβ4 ή 8...Ιε7 ώστε να συνεχίσει με ...γ6, την ενίσχυση του καρφώματος του Ίππου στο δ5. Ο λευκός έχει μια ισχυρή επίθεση, αλλά δεν έχει αποδειχθεί ότι είναι αποφασιστικής σημασίας.

Επειδή η άμυνα είναι πιο δύσκολο να παιχθεί από την επίθεση σε αυτήν την παραλλαγή όταν υπάρχει σύντομο χρονικό όριο, η Επίθεση Φράιντ Λίβερ είναι επικίνδυνη για τον μαύρο στο αγωνιστικό επιτραπέζιο παιχνίδι, αν χρησιμοποιείται με περιορισμένο χρόνο. Επίσης, είναι ιδιαίτερα αποτελεσματική ενάντια σε αδύναμους παίκτες που μπορεί να μην είναι σε θέση να βρουν τις σωστές άμυνες. Μερικές φορές ο μαύρος προσκαλεί τον λευκό να παίξει αυτήν την επίθεση σε παρτίδες σκάκι δι' αλληλογραφίας ή αγωνιστικά επιτραπέζια παιχνίδια με μεγαλύτερες χρονικές προθεσμίες (ή αορίστου χρόνου), καθώς ο χαλαρός ρυθμός προσφέρει στον μαύρο μια καλύτερη ευκαιρία για να αντικρούσει τη θυσία του λευκού.

## Παραπομπές


## Εξωτερικοί σύνδεσμοι
* Αγλόφωνα βικιβιβλία: Chess Opening Theory: Fried Liver Attack

Κατηγορία:Σκακιστικά ανοίγματα
Γιόχαν Μπλέικ

Ο **Γιόχαν Μπλέικ** (*Yohan Blake*, γεννήθηκε 26 Δεκεμβρίου 1989) είναι αθλητής του στίβου από τη Τζαμάικα και ο παγκόσμιος πρωταθλητής στα 100 μέτρα το 2011 αφού κέρδισε το χρυσό μετάλλιο στο Παγκόσμιο Πρωτάθλημα Ανοικτού Στίβου στη Νταεγού της Νοτίου Κορέας. 

Έσπασε το όριο τον 10 δευτερολέπτων στα 100 μέτρα σε ηλικία μόλις 19 χρονών. Το ατομικό του ρεκόρ στο συγκεκριμένο αγώνισμα είναι 9,69 δευτερόλεπτα, ενώ στα 200 μέτρα η καλύτερη του επίδοση είναι 19,26 δευτερόλεπτα, τοποθετώντας τον και στα δύο αγωνίσματα στην δεύτερη θέση όλων των εποχών. Παρά τις μεγάλες ατυχίες με τους τραυματισμούς που αντιμετώπισε, οι επιδόσεις του σε αυτά τα 2 αγωνίσματα τον τοποθετούν στους κορυφαίους σπρίντερ όλων των εποχών. 

## Παραπομπές



Κατηγορία:Τζαμαϊκανοί αθλητές δρόμων ταχύτητας
Κατηγορία:Τζαμαϊκανοί Ολυμπιονίκες
Κατηγορία:Αθλητές του στίβου στους Θερινούς Ολυμπιακούς Αγώνες 2012
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Χρυσοί Ολυμπιονίκες του στίβου
Κατηγορία:Αργυροί Ολυμπιονίκες του στίβου
Σάλι Πίρσον

Η **Σάλι Πίρσον** (*Sally Pearson*, γεννήθηκε 19 Σεπτεμβρίου 1986) είναι πρώην αθλήτρια  στίβου από την Αυστραλία στα 100 μέτρα και στα 100 μέτρα με εμπόδια. Στους Ολυμπιακούς Αγώνες του Λονδίνου το 2012 είχε κερδίσει το χρυσό μετάλλιο, ενώ στην προηγούμενη διοργάνωση του Πεκίνου το αργυρό. Το 2011 και το 2013 κέρδισε το χρυσό μετάλλιο στο Παγκόσμιο Πρωτάθλημα Ανοικτού Στίβου στο Νταεγού και στη Μόσχα αντίστοιχα. 
Κατέχει το ρεκόρ Αυστραλίας στα 100 μέτρα (2011).

## Παραπομπές


## Εξωτερικοί σύνδεσμοι
* 

Κατηγορία:Αυστραλοί Ολυμπιονίκες
Κατηγορία:Αυστραλοί αθλητές του στίβου
Κατηγορία:Δρομείς ταχύτητας
Κατηγορία:Εμποδιστές 
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Παγκόσμιοι πρωταθλητές στίβου 
Κατηγορία:Χρυσοί Ολυμπιονίκες του στίβου
Κατηγορία:Αργυροί Ολυμπιονίκες του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2008
Κατηγορία:Αθλητές του στίβου στους Θερινούς Ολυμπιακούς Αγώνες 2012
Κατηγορία:Νικητές Diamond League
Φλαμίνγκο

Τα **φλαμίνγκο** ή **φοινικόπτερα** είναι πτηνά του γένους των φοινικόπτερων. Είναι πουλί που συναντάται σε όλο τον κόσμο και έχει χαρακτηριστικό ροζ φτέρωμα. Είναι ψηλόλιγνο με λεπτά πόδια και γαμψή μύτη.

## Ετυμολογία
Το όνομα φλαμίνγκο προέρχεται από την πορτογαλική ή ισπανική λέξη "flamengo", που σημαίνει "αυτός που έχει το χρώμα της φλόγας". Επίσης, παρόμοιο νόημα έχει και η ελληνική λέξη "φοινικόπτερος" σημαίνει "αυτός που έχει φτερά στο κόκκινο χρώμα του αίματος".

## Περιγραφή

### Χαρακτηριστικά
αριστερά|μικρογραφία|Ένα σμήνος από φλαμίνγκο
Τα φλαμίνγκο τρέφονται κυρίως με γαρίδες, άλγες, και υδρόβια φυτά. Τα φτερά τους διαθέτουν διάφορες αποχρώσεις του πορτοκαλί και του ροζ χρώματος. Αυτό οφείλεται στις χρωστικές των τροφών που καταναλώνουν, οι οποίες περιέχουν καροτενοειδείς χρωστικές. Ωστόσο, υπάρχει ένα εξαιρετικά σπάνιο φλαμίνγκο χρώματος μαύρου, το οποίο εθεάθη σε Περιβαλλοντικό Κέντρο της Κύπρου. Η εξαίρεση αυτή φαίνεται να οφείλεται στην απορρόφηση υπερβολικής ποσότητας μελανίνης από την τροφή που καταναλώνει το συγκεκριμένο φλαμίνγκο.

### Συμπεριφορά
Τα φλαμίνγκο συχνά στέκονται στο ένα πόδι, ενώ το άλλο είναι μαζεμένο κάτω από το σώμα τους. Η αιτία αυτής της συμπεριφοράς δεν είναι πλήρως κατανοητή. Μία θεωρία είναι ότι με το να στέκονται στο ένα πόδι εξοικονομούν περισσότερη σωματική θερμότητα, δεδομένου ότι ξοδεύουν αρκετό χρόνο μέσα στο κρύο νερό. Ωστόσο, αυτή η συμπεριφορά συμβαίνει και στο ζεστό νερό, και παρατηρείται στα πουλιά που τυπικά δεν στέκονται στο νερό. Μία εναλλακτική θεωρία είναι ότι με το στήσιμο στο ένα πόδι μειώνεται η ενέργεια που πρέπει να καταναλωθεί για την παραγωγή μυικής προσπάθειας ώστε το πουλί να σταθεί και να ισορροπήσει στο ένα πόδι. Μία έρευνα σε πτώματα φλαμίνγκο έδειξε ότι η στάση στο ένα πόδι μπορεί να επιτευχθεί χωρίς καμία μυική δραστηριότητα, ενώ τα ζώντα φλαμίνγκο επιδεικνύουν σημαντικά μικρότερη κίνηση στην μονόποδη στάση. Εκτός από το ότι στέκονται στο νερό, τα φλαμίνγκο μπορούν να πατήσουν με τα μεμβρανωτά τους πόδια στη λάσπη, για να φέρουν στην επιφάνεια το φαγητό που βρίσκεται στον πάτο.

## Είδη
* *[[Μεγάλο φλαμίνγκο]]* (Φοινικόπτερος ο ρόδινος) - Phoenicopterus roseus 
* *[[Μικρό φλαμίνγκο]]* (Φοινικόπτερος ο ελάσσων) - Phoenicopterus minor 
* *[[Χιλιανό φλαμίνγκο]]* (Φοινικόπτερος ο χιλιανός) - Phoenicopterus chilensis
* *[[Φλαμίνγκο του Τζέιμς]]* (Φοινικόπτερος του Τζέιμς) - Phoenicopterus jamesi
* *[[Φλαμίνγκο των Άνδεων]]* (Φοινικόπτερος των Άνδεων) - Phoenicopterus andinus 
* *[[Αμερικανικό φλαμίνγκο]]* (Φοινικόπτερος ο ερυθρός) - Phoenicopterus ruber

## Παραπομπές


Κατηγορία:Φοινικοπτερίδες
Κατηγορία:Πτηνά της Ελλάδας
Emirates Stadium

Το πρώην **Άσμπερτον Γκρόουβ** (αγγλικά, *Ashburton Grove*), πλέον γνωστό ως **Emirates Stadium** (προφορά: *Έμιρατς Στέιντιουμ*) για χορηγικούς λόγους, όπως και **Άρσεναλ Στέιντιουμ** (αγγλικά: *Arsenal Stadium*) στις ευρωπαϊκές διοργανώσεις, είναι ένα ποδοσφαιρικό γήπεδο που βρίσκεται στο Λονδίνο και αποτελεί την τωρινή έδρα της Άρσεναλ.

Το στάδιο άνοιξε τις πύλες του τον Ιούλιο του 2006 και έχει χωρητικότητα 60.361, κάνοντάς το το δεύτερο μεγαλύτερο γήπεδο ποδοσφαιρικής ομάδας στην Αγγλία πίσω από το Ολντ Τράφορντ της Μάντσεστερ Γιουνάιτεντ, και το τρίτο μεγαλύτερο γήπεδο, ανεξάρτητα από το είδος, στο Λονδίνο, μετά το Γουέμπλεϊ και το Τουίκενχαμ, και γενικότερα το πέμπτο μεγαλύτερο ποδοσφαιρικό γήπεδο στο Ηνωμένο Βασίλειο.

Αρχικά ήταν γνωστό ως Ashburton Grove εξαιτίας του δρόμου στον οποίο βρισκόταν, πριν υπογραφεί τον Οκτώβριο 2004 συμβόλαιο για την ονομασία του γηπέδου με την αεροπορική εταιρία Emirates. Το σχέδιο κόστισε 390 εκατομμύρια λίρες, συμπεριλαμβανόμενου του κόστους του συνόλου της έκτασης.

## Το στάδιο
Το στάδιο είναι ένα κυκλικό κτίριο τεσσάρων ορόφων με οροφή πάνω από τις θέσεις αλλά όχι πάνω από τον αγωνιστικό χώρο. Η ομάδα που το σχεδίασε περιλάμβανε αρχιτέκτονες όπως η HOK Sport (πλέον γνωστή ως Populous), συμβούλους κατασκευής όπως η Arcadis AYH, και επιστημονικό σύμβουλο τον Buro Happold. Το γήπεδο κατασκευάστηκε από τον Sir Robert McAlpine στην τοποθεσία του Ashburton Grove, μερικές εκατοντάδες μέτρα από την πρώην έδρα της Άρσεναλ, το Χάιμπουρι (Highbury).

Το άνω (26,646) και το κάτω (24,425) μέρος του Emirates Stadium διαθέτει θέσεις καθήμενων. Για την σεζόν 2006-2007, η τιμή του εισιτηρίου για έναν ενήλικο ήταν ανάμεσα  σε £32 και £66 για τα περισσότερα ματς, αλλά ήταν τόσο φτηνό όσο οι £13 για τα παιδιά και τα μέλη του Cannon Club, μόνο στην περιοχή των οικογενειών (ορισμένη ως "Category B"), με την τιμή να βρίσκεται για τα ματς με τις μεγάλες ομάδες ανάμεσα στις 46 και 94 λίρες, με περίπου 20 λίρες για τα παιδιά στην οικογενειακή περιοχή.

## Εικόνες

 Emitates Stadium.JPG|Εξωτερική όψη του σταδίου
 Emirates Stadium, Nearly empty.jpg|Άποψη του σταδίου


## Παραπομπές


## Εξωτερικοί σύνδεσμοι

* 

Κατηγορία:Στάδια ποδοσφαίρου στην Αγγλία
Κατηγορία:Αθλητικές εγκαταστάσεις στο Λονδίνο
Κατηγορία:Άρσεναλ
Άγις (επιγραμματοποιός)

Ο **Άγις** ήταν αρχαίος Έλληνας επιγραμματοποιός επίγραμμα του οποίου περιλαμβανόταν στο Στέφανο του Μελέαγρου και που ακολουθεί ως πρότυπο τον Λεωνίδα τον Ταραντίνο. Σώζεται ένα επίγραμμά του (VI 152) στην Παλατινή Ανθολογία..  
Ο Pierre Waltz και η Πάπυρος-Λαρούς-Μπριτάννικα τον διακρίνουν ρητά από τον Άγι τον Αργείο.  

## Παραπομπές


Κατηγορία:Αρχαίοι Έλληνες επιγραμματοποιοί
Κατηγορία:Παλατινή Ανθολογία
Κατηγορία:Στέφανος του Μελεάγρου
Κατηγορία:Ανθολογία του Πλανούδη
Πολεμοκράτης της Ελιμίας

Ο **Πολεμοκράτης της Ελιμίας** ήταν αρχαίος Μακεδόνας, ευγενής (Εταίρος) της Ελιμίας και πατέρας δύο σημαντικών ανδρών: του Κοίνου, ενός έμπιστου στρατηγού μιας φάλλαγας του Μεγάλου Αλεξάνδρου κατά την εκστρατεία κατά των Περσών, και του Κλέανδρου, διοικητή μισθοφορικού τάγματος του Μακεδόνα βασιλιά. Κατά την βασιλεία του Φιλίππου Β', του παραχωρήθηκαν κτήματα στην Χαλκιδική, όπως και στο γιό του, τον Κοινό. Τα κτήματα αυτά κληροδοτήθηκαν έπειτα στον γιό του Κοινού, τον Πέρδικκα.

## Σημειώσεις
* Το όνομα *Πολεμοκράτης* ετυμολογικά σημαίνει αυτός που κρατεί (δηλαδή: νικά) στον πόλεμο.

## Παραπομπές
  

Κατηγορία:Αρχαίοι Μακεδόνες
Μπάστιαν Σβάινσταϊγκερ

Ο **Μπάστιαν Σβάινσταϊγκερ** (γερμανικά: *Bastian Schweinsteiger*, 1 Αυγούστου 1984) είναι Γερμανός διεθνής ποδοσφαιριστής.

Γεννήθηκε στο Κόλμπερμοορ της Άνω Βαυαρίας την 1η Αυγούστου του 1984.

Αγωνίστηκε στην Μπάγερν Μονάχου για δεκατρία χρόνια κατακτώντας συνολικά 22 τίτλους. Ήταν μέλος της Εθνικής Γερμανίας για δώδεκα χρόνια με κορυφαία στιγμή την κατάκτηση του Παγκοσμίου Κυπέλλου το 2014. Αγωνίζεται ως μέσος στην αμερικάνικη Σικάγο Φάιαρ από το 2017.

## Τίτλοι-Διακρίσεις
### Σύλλογοι

* '''Μπάγερν Μονάχου
** 8 Πρωταθλήματα Γερμανίας: 2003, 2005, 2006, 2008, 2010, 2013, 2014, 2015
** 7 Κύπελλα Γερμανίας: 2003, 2005, 2006, 2008, 2010, 2013, 2014
** 2 Λιγκ Καπ Γερμανίας: 2004, 2007
** 2 Σούπερ Καπ Γερμανίας: 2010, 2012
** Champions League: 2013 (φιναλίστ: 2010)
** ΟΥΕΦΑ Σούπερ Καπ: 2013
** Παγκόσμιο Κύπελλο Συλλόγων: 2013

### Εθνική Γερμανίας
* Παγκόσμιο Κύπελλο: Πρώτη θέση το 2014, Τρίτη θέση το 2006 και το 2010
* Ευρωπαϊκό πρωτάθλημα ποδοσφαίρου: Δεύτερη θέση το 2008, Τρίτη θέση το 2012, Τρίτη θέση το 2016
* Κύπελλο Συνομοσπονδιών: Τρίτη θέση το 2005

## Εξωτερικοί σύνδεσμοι

*  
* 
* Bastian Schweinsteiger at Sportepoch.com
* 

Κατηγορία:Γερμανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Μπάγερν Μονάχου
Κατηγορία:Ποδοσφαιριστές Εθνικής Γερμανίας
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Ευρωπαϊκού Πρωταθλήματος 2008
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Ευρωπαϊκού Πρωταθλήματος 2004
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Εθνικής Γερμανίας Κ21
Κατηγορία:Ποδοσφαιριστές Κυπέλλου Συνομοσπονδιών FIFA 2005
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Μάντσεστερ Γιουνάιτεντ
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Μπάγερν Μονάχου Β
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:FIFA Century Club
Κατηγορία:Γερμανοί ποδοσφαιριστές στο εξωτερικό
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Αδαμά

Η **Αδαμά**, ή **Αδμά**, ήταν μια βιβλική πόλη που έγινε γνωστή από την αιφνίδια καταστροφή της, μαζί με τα Σόδομα και τη Γόμορα, στο νότιο άκρο της Νεκράς θάλασσας. Η Αδαμά μαζί με τα Σόδομα, τη Γόμορα, τη Σεβωείμ και τη Σηγώρ αποτελούσαν την πεντάπολη της κοιλάδας Σιδδίμ.

Αναφέρεται στη Παλαιά Διαθήκη στο βιβλίο Γέννεση (10:19 και 14:2) με αιτία της ολοκληρωτικής  καταστροφής της, από τον Γιαχβέ, τον έκλυτο βίο και την ανηθικότητα των κατοίκων της.

## Πηγές
* David and Patt Alexander "Το εκπληκτικό Εγχειρίδιο της Βίβλου" , Εκδόσεις Πέργαμος, Αθήνα 1993, σελ.670.

Κατηγορία:Γεωγραφία της Βίβλου